Star Trek (alkuperäinen sarja)

Star Trek on Gene Roddenberryn luoma 79-osainen yhdysvaltalainen scifi-televisiosarja, jota tuotettiin vuosina 1966–1969 . Liian pienten katsojalukujen vuoksi lopetettu sarja sai myöhemmin kansainvälisen kulttimaineen. Sarjan myöhempien jatkosarjojen myötä sitä on alettu kutsua myös nimellä Star Trek: The Original Series (ST: TOS, TOS, ).
23. vuosisadalle sijoittuvassa sarjassa seurataan "Yhdistyneiden planeettojen liiton" tähtilaivan "USS Enterprisen" miehistön seikkailuja maailmankaikkeudessa.
Asetelma.
Alkuperäisen "Enterprisen" miehistön tärkeän ”kolmikannan” muodostivat kapteeni James T. Kirk (esittäjänä William Shatner), vulkanuslainen tiedeupseeri Spock (Leonard Nimoy) ja lääkintäupseeri Leonard ”Bones” McCoy (DeForest Kelley). Muita merkittäviä miehistön jäseniä olivat muun muassa radisti Uhura (Nichelle Nichols), konepäällikkö Montgomery ”Scotty” Scott (James Doohan), pääohjaaja Hikaru Sulu (George Takei) ja navigaattori Pavel Chekov (Walter Koenig). Sarjassa esiteltiin myös arkkiviholliset klingonit ja romuluslaiset, joiden valtakunnat olivat eri syistä jatkuvassa konfliktissa Yhdistyneiden planeettojen liiton ("Federaation") kanssa.
Sarjan ensimmäinen jakso ja sen jälkeiset muutokset.
NBC-yhtiö hylkäsi alkuperäisen pilottijakson ”The Cage” (”Häkki”) "liian hitaana, liian älyllisenä eikä tarpeeksi toimintaa", mutta sen materiaalia editointiin myöhempään tarinaan "The Menagerie". Toiseen pilottijaksoon, ”Where No Man Has Gone Before”, säästettiin alkuperäisestä miehistöstä vain Spockin hahmo. Lisäksi alkuperäinen lääkäri Piper (Paul Fixx) säilyi mukana vielä uuden pilottijakson ajan, sekä kaksiosaisessa ”The Menagerie” -jaksossa, joka sisälsi alkuperäisen pilotin, ennen korvautumistaan ”Bones” McCoylla. The Cagessa esitellyn miehistön (joka sarjan maailmassa edelsi Kirkin miehistöä samalla aluksella) tarina jatkui vasta vuonna 2022 sarjassa Star Trek: Strange New Worlds. 
”The Cage” sai ensiesityksensä vasta vuosikymmeniä myöhemmin, joskin osia siitä oli käytetty sarjan ainoassa kaksiosaisessa jaksossa ”The Menagerie”.
Pilottijaksossa förstiä näytelleestä Majel Barrettistä tuli hoitaja Christine Chapel; lisäksi hän muuttui tummasta vaaleatukkaiseksi ja sittemmin punatukkaiseksi.
Puvustus.
Pilottijakson ”unisex”-asut poistettiin käytöstä varsinaisessa sarjassa. Housuasut olivat vain miehillä, naisilla ne vaihdettiin jo varhain sittemmin käytetyiksi tunika ja sukkahousut -yhdistelmiksi; tunikan helmanpituus vaihteli jonkin verran ja juhlaunivormun helma oli polvipituinen. Tosin jo alkuperäisessä pilotissa aluksen käytävillä vilahtaa 1–2 erilaista tennishameen näköistä vapaa-ajan asua. 
Vain virallisessa pilotissa ”Where No Man Has Gone Before” esiintyi vielä naisten housuasuja, samoin virkatunnukset olivat vielä alkeellisia. Myös virkapuseroiden värijako - eli sinapinkeltainen päällystöllä, sininen tiedeväellä ja kirkkaanpunainen teknisellä ja turvallisuusväellä - oli vielä pilotin aikaan haussa. Samoin alkuperäiset puseron väriset resorikaulukset vaihtuivat sileisiin mustiin jo varsin varhain. 
Naisten housuasut palasivat käyttöön myöhemmissä elokuvissa ja vain Uhura käytti niissäkin hametta.
Jaksot.
Jaksot ovat lueteltuna tuotantokoodien mukaisessa järjestyksessä. 
Sarja Suomessa.
Suomessa YLE TV2 esitti keväällä 1974 seuraavat kahdeksan jaksoa, sarjan suomenkielinen nimi oli silloin "Avaruusmatka," ja suomennos oli Arja Kuittisen käsialaa. Saman suomenkielisen nimen sai tästä syystä myös ensimmäinen sarjaan pohjaava elokuva.
Sarja esitettiin kokonaisuudessaan vasta 1987-1989 Kolmoskanavalla. Kääntäjänä työskenteli Antero Helasvuo, joka suomensi sarjan alkumonologin aloitusvirkkeen "Space: the final frontier." seuraavasti: "Avaruus, tuo käymättömistä korpimaista vihoviimeinen." Helasvuon kehittämiä ovat myös monet sittemmin käytännössä vakiintuneet "Star Trek-"nimistön suomennokset, kuten "vaiheinen" (phaser).
Sarjaan liittyvät elokuvat.
Alkuperäisen sarjan näyttelijät ovat esiintyneet seitsemässä elokuvassa:
Alkuperäisen sarjan hahmot esiintyvät lisäksi myös näissä elokuvissa: